Kui pastor Yu Chuan Fu ja tema naine Phan
lähevad oma naabruskonna hiina restorani,
saavad nad rohkem kui hea eine.
Nad leiavad sõbrad ja koha, kus rääkida Jeesusest.
Pastor Yu ja tema pere saabusid Jaapanisse 2006. aastal
Globaalmisjoni Pioneermisjoniliikumise raames.
Algselt pärit Taiwanist, saadeti nad misjonäridena Tokiosse,
et jagada Jeesuse armastust inimestega Jaapani suurimas linnas.
Kui nad saabusid, leidsid nad eest kasvava hiina kogukonna.
Umbes 120 000 hiinlast on segunenud rahvaga Tokio tänavatel.
See on umbes kolmandik Jaapani hiina kogukonnast.
Kui pastor Yu ja tema perekond külastasid oma kodu lähedal asuvat hiina restorani,
hakkasid nad omanikega rääkima.
Hr ja pr Ann olid kolinud Jaapanisse Hiina Rahvavabariigist.
Hiinas on vähem kui 3% 1,3 miljardist inimesest kristlased.
Pärast oma teist külastust restorani
kutsusid pastor ja pr Yu oma uued sõbrad kirikusse.
Varsti hakkas pastor Yu hr ja pr Anniga Piiblit uurima,
kohtudes tihti nende restoranis.
Eelmise aasta detsembris pidi pr Ann ära minema.
Ta oli ära kolm kuud.
Tema äraolekul märkas pr Yu,
et hr Ann on üksi restorani pidadamisega hädas.
Pr Yu hakkas käima restoranis, et ulatada abikäsi.
Ta aitas toitu valmistada, teenindas laudu ja pesi küllaga nõusid.
Aja jooksul muutsid Yude sõprus ja Piibli uurimised pr Anni südant.
Täna külastab ta hiina kirikut koos hr ja pr Yuga.
Ta õpib ikka Piiblit ja tahab saada ristitud.
Hr Ann jääb maha, et hoida restoran avatuna,
aga ta õpib siiski Piiblit.
Hiljuti lasid hr ja pr Ann oma noore poja õnnistada.
Palun palvetage pastori ja pr Yu pärast
kui nad töötavad, et jagada Jeesuse armastust Jaapani suurimas linnas.
Palun palvetage ka perekond Anni ja teiste nende sarnaste pärast,
kes kuulevad esimest korda Jumalast, kes neid armastab.
Tänan, et toetate Globaalmisjoni oma misjoniannetustega,
mis teevad misjonitöö võimalikuks.